CELEX: 62008CJ0574
Language: sk
Date: 2009-07-16
Title: Rozsudok Súdneho dvora (siedma komora) zo 16. júla 2009. # Komisia Európskych spoločenstiev proti Belgickému kráľovstvu. # Vnútorný trh - Voľný pohyb kapitálu - Boj proti podvodom a praniu špinavých peňazí. # Vec C-574/08.

Rozsudok Súdneho dvora (siedma komora) zo 16. júla 2009 – Komisia/Belgicko
      (vec C‑574/08)
      „Vnútorný trh – Voľný pohyb kapitálu – Boj proti podvodom a praniu špinavých peňazí“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 9)
      Predmet
      
         
               Nesplnenie povinnosti členským štátom – Neprijatie alebo neoznámenie prijatia ustanovení potrebných na dosiahnutie súladu
                  so smernicou Komisie 2006/70/ES z 1. augusta 2006, ktorou sa ustanovujú vykonávacie opatrenia smernice Európskeho parlamentu
                  a Rady 2005/60/ES, pokiaľ ide o vymedzenie pojmu „politicky exponovaná osoba“, a technické kritériá postupov zjednodušenej
                  povinnej starostlivosti vo vzťahu ku klientovi a výnimky na základe finančnej činnosti vykonávanej príležitostne alebo vo
                  veľmi obmedzenom rozsahu (Ú. v. EÚ L 214, s. 29) v stanovenej lehote
               
            Výrok
      
         
                  1.
               
               
                  
               
               
                  	Belgické kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu
                     so smernicou Komisie 2006/70/ES z 1. augusta 2006, ktorou sa ustanovujú vykonávacie opatrenia smernice Európskeho parlamentu
                     a Rady 2005/60/ES, pokiaľ ide o vymedzenie pojmu „politicky exponovaná osoba“, a technické kritériá postupov zjednodušenej
                     povinnej starostlivosti vo vzťahu ku klientovi a výnimky na základe finančnej činnosti vykonávanej príležitostne alebo vo
                     veľmi obmedzenom rozsahu, nesplnilo povinnosti, ktoré mu vyplývajú z tejto smernice.
                  
               
            
         
                  2.
               
               
                  
               
               
                  	Belgické kráľovstvo je povinné nahradiť trovy konania.